《一派白虹起》
明代·吴承恩

一派白虹起，千寻雪浪飞。
海风吹不断，江月照还依。
冷气分青嶂，馀流润翠微。
潺湲名瀑布，真似挂帘帷。

作者简介：（1500—1582）明小说家。山阳人，字汝忠，号射阳山人。科举屡遭挫折，嘉靖中补贡生，后任浙江长兴县丞。耻为五斗米折腰，拂袖而归，专意著述。自幼喜读野言稗史、志怪小说，善谐谑，晚年作《西游记》，叙述唐高僧玄奘取经故事。另有《射阳先生存稿》《禹鼎志》等。